Elbridge Gerry
<s>Elbridž Tomas Džeri (; Marblhed, 17. jul 1744 — Vašington, 23. novembar 1814) je bio američki državnik i diplomata.</s><s>Kao predstavnik Demokratsko-republikanske partije je izabran za 5. Potpredsednika Sjedinjenih Država, za vreme mandata predsednika Džejmsa Medisona.</s><s>Na dužnosti potpredsednika je bio od 1813. do svoje smrti, 1814. godine.</s>

<s>Džeri je bio jedan od potpisnika Deklaracije nezavisnosti i Članaka konfederacije.</s><s>Bio je jedan od trojice koji su odbili da potpišu Ustav Sjedinjenih Država jer Ustav tada nije uključivao Povelju o pravima.</s><s>Džeri je kasnije postao 9. guverner Masačusetsa.</s><s>Ostao je upamćen po tome što je po njemu dobio ime izraz džerimandering, postupak prekrajanja izbornih jedinica kako bi određena partija imala bolji izborni rezultat.</s>

<s>Politička karijera 
Džeri je bio delegat Masačusetsa na Kontinentalnom kongresu od februara 1776. do 1780.</s><s>Na istoj dužnosti je bio i od 1783. do septembra 1785. 1786. se oženio sa En Tompson, ćerkom bogatog njujorškog trgovca, 21 godinu mlađom od njega.</s><s>1787. je prisustvovao Ustavnoj konvenciji Sjedinjenih Država, i bio je jedan od delegata koji su glasali protiv Ustava (pridruživši se Džordžu Mejsonu i Edmundu Randolfu koji nisu potpisali Ustav).</s><s>Izabran je u Predstavnički dom pod novom nacionalnom vladom, i služio je u Kongresu od 1789. do 1793.</s>

<s>Iznenadio je svoje prijatelje postavši snažan pristalica nove vlade.</s><s>Toliko je srčano podržavao izveštaje Aleksandra Hamiltona o javnom kreditu, uključujući preuzimanje državnih dugova, i podržavao je Hamiltonovu novu Banku Sjedinjenih Država, da je smatran vodećim prvakom federalista.</s><s>Bio je predsednički elektor za Džona Adamsa na izborima 1796. a Adams ga je postavio za člana ključne delegacije u Francuskoj, koja je ponižena u XYZ aferi.</s><s>Ostao jeo u Francuskoj nakon što su se dvojica njegovih kolega vratili, i federalisti su ga optužili da podržava Francuze.</s><s>Vratio se u Sjedinjene Države u oktobru 1798. i prešao u Demokratsko-republikansku stranku 1800. godine.</s>

<s>Bio je neuspešan demokratsko-republikanski kandidat za guvernera Masačusetsa 1800, 1801, 1802. i 1803. godine.</s><s>1810. je konačno izabran za Guvernera Masačusetsa kao demokrata-republikanac.</s><s>Ponovo je izabran 1811. ali je poražen 1812. zbog podrške zakonu o promeni izbornih jedinica, zbog koga je nastala reč džerimandering.</s><s>Izabran je za potpredsednika u administraciji predsednika Džejmsa Medisona.</s><s>Umro je za vreme trajanja mandata.</s>

<s>Džerimandering</s>

<s>1812. je skovan izraz „džerimandering“, kada je u Masačusetsu izvršena promena izbornih okruga kako bi partija guvernera Džerija bolje prošla na izborima.</s><s>Guvernerova strategija je bila da većinu federalista sakupi u jedan okrug, u kome će federalisti pobediti, dok bi njegova partija, demokrate-republikanci onda imali većinu u svim ostalim okruzima.</s><s>Izraz je vremenom ušao u politički rečnik, i ostao je u upotrebi sve do danas.</s>

<s>Napomene</s>

<s>Literatura 
 
 
 
 -{Kramer, Eugene F. "Some New Light on the XYZ Affair: Elbridge Gerry's Reasons for Opposing War with France." New England Quarterly 1956 29(4): 509-513.</s><s>ISSN 0028-4866}-
 -{Smith, Joshua M. ""The Yankee Soldiers Might": The District of Maine and the Reputation of the Massachusetts Militia, 1800–1812," New England Quarterly LXXXIV no.</s><s>2 (June, 2011), 234-264.}-
 -{Trees, Andy.</s><s>"Private Correspondence for the Public Good: Thomas Jefferson to Elbridge Gerry, 26 January 1799" Virginia Magazine of History and Biography 2000 108(3): 217-254.</s><s>ISSN 0042-6636}- Pokazuje kako je Džeri ignorisao Džefersonovo pismo iz 1799, u kome ga je pozvavo da promeni partiju.</s>

<s>Spoljašnje veze</s>

<s>Biografija Elbridža Džerija na sajtu Biografskog direktorijuma Kongresa Sjedinjenih Država
 Biografija Čarlsa A Gudriča, 1856.</s><s>Nova nacija glasa: Američki izborni rezultati 1787-1825 
 Delegati na Ustavnoj konvenciji: Masačusets  (kratka biografija Džerija)
 Porodični arhiv Džerijevih , Hartvik koledž</s>

<s>Potpredsjednici SAD
Američki diplomati
Guverneri Massachusettsa</s>

